Eurovision laulukilpailu 1977

Eurovision laulukilpailu 1977 järjestettiin Yhdistyneessä kuningaskunnassa Lontoon Wembley Conference Centressä 7. toukokuuta.O'Connor 2006, s. 68. Juontajana toimi uutistenlukija Angela Rippon.O'Connor 2006, s. 69.

Kameramiesten lakon takia 2. huhtikuuta järjestettäväksi suunniteltu kilpailu päätettiin aluksi perua, mutta sovun synnyttyä Euroviisut päätettiin järjestää, tosin viisi viikkoa myöhässä. Edellisen vuoden isäntämaa Alankomaat tarjoutui järjestämään kisat tarvittaessa uudelleen, mutta Alankomaiden tv-yhtiön työntekijät ilmoittivat tukevansa BBC:n lakkoa. Ennen kilpailua oli harkittu myös ennalta nauhoitettujen videoiden esittämistä kilpailuesityksinä. 

Laulukilpailun voitti Ranskan edustaja Marie Myriam kappaleellaan "L'oiseau et l'enfant". Ranska oli voittanut kilpailun aiemmin neljä kertaa, vuosina 1958, 1960, 1962 ja 1969. Voittosävelmän esittivät myöhemmin suomeksi esimerkiksi Katri Helena ja Merja Rantamäki Pertsa Reposen suomentamana nimellä Lintu ja lapsi. 

Toisin kun edellisvuosina, kilpailussa ei näytetty perinteisiä "postikortteja" esitysten välissä. BBC oli kutsunut kaikki delegaatiot paikalliseen yökerhoon viisuviikolla, ja postikortit kuvattiin siellä illan aikana. Juhlatunnelma välittyi kertoman mukaan hyvin postikorteissa, jonka vuoksi Ruotsi ja Norja vastustivat omia edustajiaan esittelevien videopostikorttien näyttämistä, koska norjalaisten mielestä heidän nuori edustajansa ei esiintynyt videolla edukseen.O'Connor 2006, s. 69. Oikea syy oli kuitenkin kertoman mukaan ko. maiden delegaatiojohtajien oma humalatila, joka myös olisi näkynyt kaikelle kansalle. Niinpä postikortteja ei nähty lähetyksessä lainkaan, vaan näytettiin kuvaa yleisöstä.

Kilpailua katsoi televisiosta 800 miljoonaa ihmistä, sillä Euroopan lisäksi ne olivat nähtävillä esimerkiksi Australiassa, Japanissa, Meksikossa ja Hongkongissa.Anna Muurinen: Euroviisut - Kisastudion käsikirja. Nemo 2007, s. 13.

Osallistujat
Kilpailuun osallistui 18 maata. Tunisia ilmoittautui myös mukaan kilpailuun, mutta muut arabimaat paheksuivat sen osallistumista samoihin kisoihin Israelin kanssa. Tunisia vetäytyi viime hetkellä pois kilpailusta, kun se oli jo arvottu esiintymään neljäntenä.O'Connor 2006, s. 68-69.

Suomea edusti Monica Aspelund kappaleella ”Lapponia”, joka johti kisaa hetken saatuaan Irlannilta täydet 12 pistettä. Seuraavan kerran Suomelle annettiin 12 pistettä vuonna 2006.

Säännöt ja kilpailutapa
Sääntöjä muutettiin siten, että kappaleet tuli taas esittää jollakin osallistujamaan virallisista kielistä. Saksan ja Belgian edustajat esiintyivät kuitenkin englanniksi, koska heidän karsintansa olivat jo käynnissä ennen sääntömuutosta. Aspelund on usein sanonut olleensa tyytymätön joutuessaan esittämään Lapponian suomeksi. Monica kertoi vuoden 2006 Muistathan-ohjelmassa aikoneensa vielä lavalle noustessaan vaihtaa kielen, seurauksista piittaamatta. Lopulta Monica kuitenkin taipui YLEn delegaatiopomojen ja sääntöjen tahtoon ja pysyi suomen kielessä.

Kappaleet

 Järj.  Maa Esiintyjä  Kappale Sijoitus  Pisteet1 IrlantiThe Swarbriggs Plus Two  "It's Nice to Be in Love Again"  3.  1192 MonacoMichèle Torr  "Une petite française"  4.  963 AlankomaatHeddy Lester  "De mallemolen" 12.  364 ItävaltaSchmetterlinge "Boom Boom Boomerang" 17.  135 NorjaAnita Skorgan  "Casanova"  14.  186 Saksan liittotasavaltaSilver Convention "Telegram"  8.  567 LuxemburgAnne-Marie B "Frère Jacques"  16.  17 8 PortugaliOs Amigos  "Portugal no coração"  14.  189 Iso-BritanniaLynsey de Paul & Mike Moran "Rock Bottom"  2.  12210 KreikkaPaschalis, Marianna, Robert & Bessy "Mathima solfege" 5.  9211 IsraelIlanit "Ahava Hi Shir Lishnayim"  11.  5012 SveitsiPepe Lienhard Band  "Swiss Lady"  6.  7113 RuotsiForbes "Beatles"  18.  214 EspanjaMicky "Enséñame a cantar"  9.  5215 ItaliaMia Martini  "Libera"  13.  3316 SuomiMonica Aspelund  "Lapponia"  10.   5117 BelgiaDream Express "A Million in One, Two, Three"  7.  7018 RanskaMarie Myriam  "L'oiseau et l'enfant"  1.   136

Kapellimestarit
Jokainen maa valitsi oman kapellimestarin johtamaan maansa kappale, paitsi Saksa, Belgia ja Luxemburg. Saksan delegaatiota avusti ylikapellimestari Ronnie Hazlehurst, Luxemburgia Johnny Arthey, joka johti Britannian laulut vuosina 1970 ja 1971, sekä Belgiaa Alyn Ainsworth, joka johti mm. edellisenä vuonna Brotherhood of Manin voittokappaletta. Ylikapellimestari Ronnie Hazlehurst herätti huomiota johtamalla isäntämaan kappaleen knalli päässä ja sateenvarjo tahtipuikkona.

 - Noel Kelehan
 - Yvon Rioland
 - Harry van Hoof
 - Christian Kolonovits
 - Carsten Klouman
 - Ronnie Hazlehurst
 - Johnny Arthey
 - Jose Calvario
 - Ronnie Hazlehurst
 Kreikka - George Hatzinassios
 - Eldad Shrim
 - Peter Jacques
 - Anders Berglund
 - Rafael Ibarbia
 - Maurizio Fabrizio
 - Ossi Runne
 - Alyn Ainsworth
 - Raymond Donnez

Pisteet
Maat PisteetPisteet 1. Ranska 13610	4	8	7	3	12	10	5	6	7	10	12	6	10	10	12	4	-- 2. Iso-Britannia 1210	12	7	12	7	10	12	12	--	0	8	0	8	3	2	4	12	12 3. Irlanti 119--	8	1	5	12	5	8	1	12	10	12	8	12	4	8	0	3	10 4. Monaco 965	--	0	8	1	6	1	6	7	12	2	6	10	8	12	5	2	5 5. Kreikka 920	10	10	4	4	4	6	10	5	--	3	1	7	12	1	6	6	3 6. Sveitsi 716	0	0	10	10	0	5     4	4	6     4	--	0	0	4	10	8	0 7. Belgia 694	0     12	0	6	8	4	7	10	5	6	0	4	0	0	3	--	0 8. Saksan liittotasavalta 551	1	3	2	0	--	2	8	8	8	5	0	5	5	6	0	0	1 9. Espanja 520	0	6	1	0	7	7	0	3	4	0	3	0	--	7	7	7	0 10. Suomi 5012	0	4	6	8	0	0	0	0	2	7     5	2	0	0	--	0     4 11. Israel 497	7	5	3	5	0	0	0	0	0	--	10	3	6	0	0	1	2 12. Alankomaat 353	3	--	0	0	0	0	0	1	1	1	7     0     1     0     0     10    8 13. Italia 338	6	0	0     0	3	0	3	0	0	0	2	0	2	--	2	0	7 14. Norja 180 	0	0	0	--	0	3	2	2	0	0	0	1	0	5     0	5	0 14. Portugali 180	2	2	0	0	1	0	--	0	0	0	4	0	0	3	0	0	6 16. Luxemburg 172	0	0	0	0	0	--	0	0	0	0	0	0	7	0	8	0	0 17. Itävalta 110	5	0	--	2	0	0	0	0	3	0	0	0	0     0	1	0	0 18. Ruotsi 20	0	0	0	0	2	0	0	0	0	0	0	--	0	0	0	0	0

Kreikka ja Ranska antoivat molemmat pisteitä 11/12 maalle, vaikka niitä olisi pitänyt antaa vain kymmenelle maalle. Tätä ongelmaa ei korjattu kuin vasta kilpailun jälkeen. Pisteiden laskussa tuli useampia muitakin virheitä. Israel ei antanut aluksi neljää pistettä kenellekään ja Kreikka antoi kahdelle maalle.O'Connor 2006, s. 70. Ranska antoi vahingossa Portugalille seitsemän pistettä ja Italialle kuusi, vaikka niiden oli tarkoitus mennä toisinpäin.

Äänten antamisjärjestystä vaihdettiin kolme vuotta myöhemmin, jolloin joka maasta 1 piste kuullaan ensimmäisenä ja 12 pistettä viimeisenä. Vuoteen 1979 asti kukin pisteidenantaja luki maansa pisteet siinä järjestyksessä, missä laulut esitettiin.

 Katso myös 
Suomen euroviisukarsinta 1977

 Lähteet 


Viitteet

 Aiheesta muualla 


*